Presentades les cavalcades de Corea i República Argentina - plaça El·líptica
20 desembre 2018

## Presentades les cavalcades de Corea i República Argentina - plaça El·líptica20 desembre 2018Última actualització: 14 juliol 2025

![](../gestion/img/Festes_Nadal_2.jpeg)  
  

El president de la Junta de Districte de Corea, Jose Manuel Prieto; el president de la Junta de Districte de la República Argentina- plaça El·líptica, Nahuel González; acompanyats pel president de l'Associació de Veïns de Corea, Alfonso Rufat; i la representant de l'Associació de Veïns República Argentina- plaça El·líptica, Elisa Carbó; han comparegut en roda de premsa per presentar les cavalcades que, amb motiu de les festes nadalenques, s'han organitzat des de les respectives juntes de districte amb la col·laboració del consistori.  
  
En primer lloc, **Nahuel González**, ha agraït el treball que es realitza des de les Juntes de Districte. "_Són persones que demostren que el teixit associatiu de Gandia és important i està molt viu, fent un gran esforç. En tots dos casos, són dues cavalcades que s'han convertit en referents en les barriades i que suposen un punt de trobada de la ciutadania_".  
  
**Elisa Carbó**, va fer valdre "el treball _de veïns, l'AMPA i els comerciants per posar en marxa aquesta cavalcada que tant il·lusiona als xiquets i xiquetes del barri. Des d'ací convidem a tots a què vinguen a veure-la_".  
  
La cavalcada de la República Argentina- plaça El·líptica, serà el dissabte 22 de desembre a partir de les 19.00 hores amb eixida des de la República Argentina número 93 i tornarà des de la plaça Crist Rei fins a la plaça El·líptica. La iniciativa té caràcter solidari, ja que es recollirà roba per al col·lectiu Alma de Acero.  
  
Per la seua banda, **Jose Manuel Prieto**, va voler recalcar que "_des de l'inici de la legislatura hem apostat per ampliar i potenciar la programació nadalenca amb altres activitats solidàries o populars perquè els nens i nenes dels barris tinguen oferta d'activitats en els Centres Socials en aquests dies que no tenen col·legi_".  
  
Finalment, **Alfonso Rufat** ha convidat a tota la ciutadania en general a participar en les activitats. "_Vull donar les gràcies a tots els col·lectius del barri i als comerciants perquè entre tots estem aconseguint una Corea millor_".  
  
La cavalcada del barri de Corea tindrà lloc demà a partir de les 18.30 hores. L'eixida serà des del carrer Tossal i recorrerà el carrer Magistrat Català fins al Centre Social on el Pare Noel rebrà a tots els nens per recollir les seues cartes.

[Twittear](https://twitter.com/share)